BASES DE LA CONVOCATÒRIA DE SELECCIÓ D'ESTUDIANTS PER AL PROGRAMA INTERUNIVERSITARI DE DOBLE TITULACIÓ DE LA FACULTAT DE CIÈNCIES AMB LA UNIVERSIDADE DO VALE DO ITAJAÍ DURANT EL CURS ACADÈMIC 2021-2022 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6284)
  + [Valencià](/va/acuerdo/6284)






Selector de idioma

Leer

* [Español](/es/acuerdo/6284)
* [Valencià](/va/acuerdo/6284)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA DE SELECCIÓ D'ESTUDIANTS PER AL PROGRAMA INTERUNIVERSITARI DE DOBLE TITULACIÓ DE LA FACULTAT DE CIÈNCIES AMB LA UNIVERSIDADE DO VALE DO ITAJAÍ DURANT EL CURS ACADÈMIC 2021-2022[Butlletí Oficial Universitat d'Alacant](/ca/Publicacion)
==================================================================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA DE SELECCIÓ D'ESTUDIANTS PER AL PROGRAMA INTERUNIVERSITARI DE DOBLE TITULACIÓ DE LA FACULTAT DE CIÈNCIES AMB LA UNIVERSIDADE DO VALE DO ITAJAÍ DURANT EL CURS ACADÈMIC 2021-2022

Data d'aprovació
:   19/02/2021

Data de publicació
:   17/03/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=6284.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6284)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6284)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA DE SELECCIÓ D'ESTUDIANTS PER AL PROGRAMA INTERUNIVERSITARI DE DOBLE TITULACIÓ DE LA FACULTAT DE CIÈNCIES AMB LA UNIVERSIDADE DO VALE DO ITAJAÍ DURANT EL CURS ACADÈMIC 2021-2022&url=https://www.boua.ua.es/va/acuerdo/6284)

**Títol:** BASES DE LA CONVOCATÒRIA DE SELECCIÓ D'ESTUDIANTS PER AL PROGRAMA INTERUNIVERSITARI DE DOBLE TITULACIÓ DE LA FACULTAT DE CIÈNCIES AMB LA UNIVERSIDADE DO VALE DO ITAJAÍ DURANT EL CURS ACADÈMIC 2021-2022

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 19 de febrer de 2021

BASES DE LA CONVOCATÒRIA DE SELECCIÓ D’ESTUDIANTS PER AL PROGRAMA INTERUNIVERSITARI DE DOBLE TITULACIÓ DE LA FACULTAT DE CIÈNCIES AMB LA UNIVERSIDADE DO VALE DO ITAJAÍ DURANT EL CURS ACADÈMIC 2021-2022

Mitjançant aquesta convocatòria se seleccionarà estudiants del grau en Gastronomia i Arts Culinàries i del grau en Ciències del Mar de la Facultat de Ciències per a gaudir un curs acadèmic complet en la Universidade do Vale do Itajaí (d'ara endavant, UNIVALI), amb la qual hi ha un conveni de doble grau internacional sota els termes i els requisits del qual s'obtindran de manera simultània les titulacions següents:

- Els estudiants del grau en Gastronomia i Arts Culinàries de la Universitat d'Alacant obtindran el títol de graduat oferit per la Facultat de Ciències de la Universitat d'Alacant i el títol de Gastronomia oferit per UNIVALI.

- Els estudiants del grau en Ciències del Mar de la Universitat d'Alacant obtindran el títol de graduat oferit per la Facultat de Ciències de la Universitat d'Alacant i el títol de Curs en Oceanografia oferit per UNIVALI.

1. Places oferides i duració

Es concediran 2 places d'intercanvi per a cadascun dels graus per a estudiar el curs acadèmic complet, d’acord amb el calendari acadèmic establit per la universitat de destinació. Si algun dels dos graus deixara places vacants, les ajudes podran ser destinades a l'altre grau.

2. Terminis i requisits

2.1 La convocatòria serà publicada en el BOUA amb caràcter informatiu, prèviament a la publicació de l’extracte en el DOGV.

El termini d’inscripció, serà del 3 al 14 de maig de 2021.

2.2 Requisit de matrícula: l'alumnat ha d'estar degudament matriculat en la UA en el grau de Gastronomia i Arts Culinàries o en el grau en Ciències del Mar tant en el moment de la inscripció en el programa de mobilitat com durant l'intercanvi, i haver superat un mínim de 120 crèdits en la convocatòria C2 del curs 2020-2021 (es consideraran únicament les assignatures corresponents al grau en el qual sol·licita la doble titulació).

2.3 Requisit d’idioma: serà necessari haver superat el curs d'Introducció a la Llengua Portuguesa oferit pel Centre Superior d'Idiomes de la Universitat d'Alacant (CIS). En cas de no realitzar-lo, s'haurà d'acreditar, com a mínim, un nivell A 1 de l'idioma portuguès, justificat mitjançant la presentació d'un document oficial dels recollits en la Normativa de la UA per a l'acreditació interna de competències lingüístiques en valencià i llengües estrangeres (BOUA del 3/7/2018). Aquesta justificació podrà ser lliurada fins abans de començar la mobilitat. En cas contrari, l'ajuda serà cancel·lada.

3. Criteris de Selecció

La selecció es resoldrà d'acord amb la valoració dels mèrits acreditats, atès el barem que es detalla a continuació:

a) Expedient acadèmic (màxim 10 punts): nota mitjana de l'expedient acadèmic (es consideraran únicament les assignatures corresponents al grau en el qual sol·licita la doble titulació).

b) Experiència internacional (màxim 1 punt): es valorarà haver sigut estudiant d'intercanvi.

c) Coneixement de l'idioma anglès (màxim 4 punts), justificació mitjançant la presentació d'un document oficial dels recollits en la Normativa de la UA per a l'acreditació interna de competències lingüístiques en valencià i llengües estrangeres (BOUA del 3/7/2018):

Nivell B1…………1 punt

Nivell B2…………2 punts

Nivell C1…………3 punts

Nivell C2…………4 punts

d) Escrit redactat per la persona sol·licitant en què expose les motivacions i l'interès personal, acadèmic i professional per a la realització de la doble titulació (màxim 2 punts).

e) Entrevista personal (màxim 2 punts).

4. Comissió de selecció

La Comissió de Selecció estarà formada pel/per la degà/degana de la Facultat de Ciències, el/la vicedegà/vicedegana de Mobilitat, el/la coordinador/a del grau en Gastronomia i Arts Culinàries, el/la coordinador/a del grau en Ciències del Mar, el/la secretari/ària de la Facultat i un membre del personal d'administració i serveis de la Facultat de Ciències especialitzat en relacions internacionals.

5. Procediment de sol·licitud i documentació que cal aportar

5.1 S'haurà d'emplenar el formulari de sol·licitud disponible en:

- Formulari en línia.

- Web de l'Oficina de Pràctiques en Empresa, Mobilitat en Inserció Laboral (OPEMIL) de la Facultat de Ciències.

5.2 La documentació acreditativa d'idiomes i altres mèrits arreplegats en el punt 3 d'aquesta convocatòria s'hauran d'aportar juntament amb la sol·licitud i en format PDF.

6. Publicacions i resolució

6.1 Atès el principi de transparència recollit en la Llei 40/ 2015, d'1 d'octubre, de règim jurídic del sector públic i allò que estableix l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça de la pàgina web de l'Oficina de Pràctiques en Empresa, Mobilitat en Inserció Laboral (OPEMIL) de la Facultat de Ciències (https://ciencias.ua.es/es/opemil/opemil.html), substituirà la notificació a les persones interessades i tindrà els mateixos efectes.

En aquesta mateixa adreça es troba la resta d'informació general referent a la convocatòria, l'accés a tota la normativa i la legislació esmentada.

6.2 Resolucions

6.2.1 Una vegada acabat el termini de presentació de sol·licituds, l'Oficina de Pràctiques en Empresa, Mobilitat en Inserció Laboral (OPEMIL) publicarà les sol·licituds excloses provisionalment i els motius d'exclusió. Es concedirà un termini de 10 dies d’acord amb allò que estableix l'article 68 de la Llei 39/2015, d'1 d'octubre, del procediment administratiu comú de les administracions públiques perquè esmenen el defecte que n’haja motivat l’exclusió o al·leguen el que consideren convenient per a corregir qualsevol error que s'hi haja pogut produir.

6.2.2 Una vegada transcorregut aquest termini i revisades les al·legacions, l'Oficina de Pràctiques en Empresa, Mobilitat en Inserció Laboral (OPEMIL) publicarà el llistat d'estudiants admesos/es en el procés i la data i l'hora de l'entrevista personal.

6.2.3 Després de la fase d'entrevista, l'Oficina de Pràctiques en Empresa, Mobilitat en Inserció Laboral (OPEMIL) publicarà la resolució provisional d'assignació de places i la llista d'espera, i concedirà un termini per a presentar-hi renúncies o presentar-hi al·legacions sobre el que consideren oportú respecte de l'adjudicació de places. Les renúncies presentades en el termini esmentat donaran lloc al corresponent moviment en la llista d'espera, seguint l'ordre de baremació. El resultat d'aquest moviment serà publicat en la resolució definitiva.

6.2.4 A continuació del termini d'al·legacions, l'Oficina de Pràctiques en Empresa, Mobilitat en Inserció Laboral (OPEMIL) publicarà la resolució definitiva d'assignació de places, com també la llista d'espera per si hi haguera vacants per renúncia.

6.2.5 La Comissió de Selecció podrà decidir deixar vacants les places que considere oportú si no hi ha suficients candidats o candidates que, al seu judici, tinguen el perfil adequat per a participar en el programa.

7. Reconeixement acadèmic

7.1 Per a obtenir la doble titulació internacional, l'alumnat seleccionat haurà de superar totes les assignatures requerides per a l'obtenció del títol del seu grau en la Universitat d'Alacant i superar les assignatures d'UNIVALI, de les quals es matricularan obligatòriament durant l'intercanvi. Les equivalències i la seqüència de matriculació de les assignatures estan descrites en l'annex I per al grau en Gastronomia i Arts Culinàries i en l'annex II per al grau en Ciències del Mar.

7.2 Cada estudiant haurà de subscriure un Acord d'aprenentatge amb anterioritat a l'inici del període de mobilitat. L'Acord d'aprenentatge serà entre la institució d'origen, la institució d'acolliment i cada estudiant, i tindrà caràcter oficial de contracte vinculant per a les persones que el signen.

7.3 Situacions derivades de la crisi sanitària per la COVID-19

- Tenint en compte que l'acceptació de l'alumnat en UNIVALI pot veure's afectada per la situació de la COVID-19, en cas que es tanquen fronteres o les universitats no accepten nominacions d'estudiants, no es produirà la mobilitat.

- Així mateix, la modalitat de docència presencial pot veure's afectada i passar a docència en línia. En eixe cas, la mobilitat acadèmica no seria viable, excepte si haguera començat la mobilitat amb la modalitat de docència presencial.

8. Obligacions de l'alumnat seleccionat

a) Matricular-se en la Universitat d'Alacant i en la universitat d'acolliment durant el curs acadèmic en què desenvolupe la seua estada dels crèdits mínims exigits.

b) Cursar el període d'estudis establit, i assistir a les sessions d'orientació obligatòries fixades per cada universitat.

c) L'alumnat beneficiari de l'ajuda econòmica haurà de presentar, abans del 31 de juliol de 2022, la documentació següent com a justificació de la despesa de l'ajuda:

1. Confirmació d'arribada i eixida signat per la universitat de destinació.

2. Certificat de notes expedit per la universitat de destinació.

3. Bitllets d'avió o mitjà de transport utilitzat per a arribar a la destinació.

d) Comunicar immediatament a l'Oficina de Pràctiques en Empresa, Mobilitat en Inserció Laboral (OPEMIL) qualsevol canvi de la sol·licitud inicial (renúncia, calendari, pla d'estudis, etc.).

e) Lliurar en l'Oficina de Pràctiques en Empresa, Mobilitat en Inserció Laboral (OPEMIL) els documents requerits.

f) Responsabilitzar-se de procurar la cobertura d'assegurança a l'efecte de malaltia comuna, accident i repatriació.

g) Obtenir el visat d'estudis que tinga validesa durant tot el període d'estudis, com també qualsevol altre document necessari per a estudiar en la institució d'acolliment.

h) Responsabilitzar-se de la cerca i la localització d'allotjament i els tràmits seguits per a la inscripció en la universitat d'acollida.

i) Mantenir-se localitzable a través de l'adreça de correu electrònic institucional de la UA de manera que siga possible una comunicació fluida i ràpida amb la Facultat.

j) Acceptar totes les condicions del programa d'intercanvi.

k) Inscriure's en el Registre de Viatgers del Ministeri d'Afers Exteriors, Unió Europea i Cooperació i consultar periòdicament les seues recomanacions de viatge específiques per al país en què es realitzarà la mobilitat. En cas de situacions excepcionals al país de destinació, cal seguir en tot moment les indicacions de l'ambaixada corresponent, com també de la universitat d'acollida, i comunicar la situació a l'Oficina de Pràctiques en Empresa, Mobilitat en Inserció Laboral (OPEMIL).

l) Responsabilitzar-se amb els termes següents, que haurà de complir en el moment de dur a terme la mobilitat:

- Que no iniciarà el viatge si es troba amb la simptomatologia pròpia de la COVID-19 (tos, febre, dificultat per a respirar, etc.).

- Que complirà la normativa establida tant pel Ministeri de Sanitat com pel Ministeri d'Universitats i altra normativa d'aplicació relativa a les normes de salut i higiene, com també als protocols establits per la UA en el marc dels plans de prevenció (Instrucció de Prevenció de Riscos Laborals IPRL-26).

- Que complirà la normativa establida pel govern del país de destinació relativa a l'evolució de la situació sanitària en aquest país que implique possibles quarantenes o confinaments.

En cas d'incompliment d'alguna d'aquestes obligacions, es podrà exigir a l'estudiant el reembossament total o parcial de la beca.

9. Taxes acadèmiques

L'alumnat seleccionat no haurà d'abonar la matrícula dels estudis cursats en la universitat de destinació, a excepció de les possibles taxes administratives que es deriven del reconeixement d'assignatures de la Universitat d'Alacant en UNIVALI o taxes d'expedició del títol.

10. Dotació econòmica i marc legal i pressupostari

10.1 Les places estan dotades econòmicament amb 550 euros per mes d'estada real, fins a un màxim de 5.500 euros per estudiant. Addicionalment, rebran una ajuda lineal i única de 250 euros per estudiant, una vegada finalitzat l'intercanvi.

Aquestes quanties podran variar fins a un 10% a conseqüència de la concurrència d'alguna de les circumstàncies previstes en l'art. 58.2 a del Reglament de la Llei 38/2003, de 17 de novembre, o bé per la no assignació de l'import total de la dotació de la convocatòria.

10.2 Si l'estudiant renuncia a la plaça injustificadament, haurà de retornar l'import íntegre de la beca.

MARC LEGAL I PRESSUPOSTARI

10.3 La dotació màxima per a aquesta convocatòria és de 23.000 euros en total i es troba consignada en el capítol IV del pressupost de la Facultat de Ciències, clau pressupostària 20204B0001. El pagament d'aquesta dotació està supeditada a la disponibilitat de liquiditat de la UA.

10.4 La subvenció assignada a cada estudiant s'ajustarà a allò que estableix la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

10.5 De manera anàloga a les regles de finançament del Programa Erasmus+, tal com consta en la Implementació de mesures específiques respecte de la gestió del Programa Erasmus+ a conseqüència de la COVID-19 (publicades per SEPIE el 13 de juliol del 2020), no serà possible cobrir les despeses de viatge o allotjament en els quals s'haguera incorregut si finalment el viatge no tinguera lloc, llevat que s'invoque a algun cas de força major justificat.

Només es podrà considerar causa de força major aquells casos en els quals en el transcurs de la mobilitat es produïsca un canvi en l'evolució de la pandèmia que implique canvis sobrevinguts en la mobilitat respecte de com estava concebuda inicialment (per exemple, prohibició d'entrada al país de destinació).

Atesa la crisi sanitària mundial, es recomana no incórrer en despeses fins que la possibilitat de viatjar a la destinació estiga confirmada per la situació de la pandèmia, tant a Espanya com al país de destinació en el moment de realitzar la mobilitat. Per això, és aconsellable no reservar viatges i allotjament fins al mateix moment de realitzar la mobilitat.

11. PROTECCIÓ DE DADES

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria..

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrónica

<https://seuelectronica.ua.es/va/index.html>

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç:

<https://seuelectronica.ua.es/va/privadesa.html>

12 RECURSOS

Contra la convocatòria, les bases d'aquesta i tots els actes administratius que se'n deriven, que esgoten la via administrativa, pot interposar-se recurs contenciós-administratiu davant del jutjat contenciós-administratiu d'Alacant que siga competent, en el termini de dos mesos comptats a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, 6.4 de la Llei orgànica 6/2001 de 21 de desembre, d'Universitats i 46 de la Llei 29/1998, de 13 de juliol, reguladora de la Jurisdicció contenciosa-administrativa. 13 de juliol, Reguladora de la Jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la Comissió de valoració, podrà interposar-se un recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho.

No es podrà presentar recurs davant aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen desprésd'aquest tràmit sí que seran susceptibles del recurs corresponent.

Alacant, 19 de febrer de 2021

La rectora

P.D. de signatura, la vicerectora d’Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03205 Sant Vicent del Raspeig - Alacant  
 Tel. 00 340 5662 - Fax 67 116 2350](https://www.google.es/maps/@85.618930,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12757&trk=tyah&trkInfo=tarId%6U6070155371202%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)